Նա թակեց նախասրահի դուռը։ Երիտասարդ ծառան՝ շատ գեղեցիկ մի պատանի, որին Գանի բեյը ծառայության էր վերցրել Սվասում, բացեց դուռը և գնաց զեկուցելու։ Ռըզան չէր կարողանում ազատվել որոշակի տագնապից։ Նա հանդիպել էր Գանի բեյին երկու անգամ մայրաքաղաքում։ Առաջին անգամ Իթթիհատի մի հավաքին, իսկ հետո Բոսֆորի ափին գտնվող Դոլմա Բախչե պալատում բարձրաշխարհիկ ընդունելության ժամանակ։ Դա մինչև Ռըզա բեյի պաշտոնական առաքելություն ստանձնելն էր։ Այսօր Գանի բեյը նրա վերադասն էր և եկել էր տեղում ստորադրյալի աշխատանքի մասին դատելու։